Wir, Fridreich, von gotes gnaden Ròmischer kùnig, zu allentzeiten merer des reichs, hertzog ze Òsterreich, ze Steir, ze Kèrnden und ze Krain, grave zu Tyrol ꝫcꝭ, ✳ bekennen ✳ und tun kund offenbar mit dem brief alln̄
den, die in sehen oder hòrent lesen, wiewol wir von angeborner gùte alltzeit geneigt sein, allen unsern und des heiligen Ròmischen reichs undertanen und getrewn frid und gemach zuschaffen, ✳ yedoch bedunkhn̄ wir uns besunder mer phlichtig sein, ✳ den klòstern, kirchen und geistleichen personen, die darum dem almèchtichen got fleizziclichen dienen und die ùppikeit und wolluste disˀ welt zurukh geworffen haben, gemach, fride, nutze, ruͦe und bestes zu bestellen und si bey irn gnadn̄,
freyheiten, rechten, brieven, privilegien und guͦten gewonheiten zu behaltten. ✳ und wann nu der ersamen kindere, der abbtessinn und klosterfrawen zu Sand Klaren, Sand Franciscen orden zu Kùnigsfeld, Costentzer bistum, erber botschaft
fur uns kòmen ist und mit diemùtigem fleiss gepeten hat, ✳ daz wir in disen nachgeschriben brieve und privilegium, den wir durch bewèrte und redliche vidimus gantz und unverserten gesehen und verhòret haben, den in vortzeiten der allerdurleùchtigist fùrst kùnig Fridreich, seliger gedèchtnùss, unser vorfar, verlihen und gegeben hat, ✳ und dartzuͦ alle und yegliche ander ir gnaden, freyheiten, rechte, brieve, privilegia, hantvesten und guͦte gewonheit, ✳ so si von andern Romischen keysˀn, kùnign̄
und andern fùrsten erworben und loblich herpracht haben, zuͦvernewen, zubestèttigen und zuconfirmieren gnèdiclich geruͦchtten. ✳ und lautt der vorgenant brieve von wort zu wort also: ✳ wir, Fridreich, von gotes gnaden romischer kùnig,
alltzyt ein merer des richs, ✳ und wir, Leupold, Albrecht, Heinrich und Otto, geprùder, von denselben gnaden hertzogen zu Òsterreich und Styre, herren zu Krain, auf der March und ze Portnaw, grave zu Kyburg ✳ und ze Habspurg und landgrave in Elsazzen, ✳ verjehen und tuͦn kund mit disem brief allen den, die in ansehent, lesent oder horent lesen, daz wir got und unser frowen und allen heiligen zu lobe und eren, und auch durch unsers lieben herren und vaters, kunig Albrechts,
und unser lieben frawen und muter, kùniginn Elisabethen, seele, und unser und aller unser vordern seelen ze haile und ze trost, des kloster datz Kùnigsfeld, Sand Klaren ordens, gelegen in Costentzer bistumb, unser stifftunge und unser liebn̄ frowen
und muter, der yetzgenanten, stifftung ist, die ouch da erwelet hat zuligen, gentzlichen in unsern scherm und unser gnade genomen haben, und freyen es also und geben in das recht, daz wir noch dhainer unser erben noch unser nachkom̄en odˀ
unser verweser oder amptman oder richter dhain stùre oder fure oder nachtselde oder dheiner slacht ungelt nemen sullen auf des vorgenanten klosters leùten noch gùtern, das es nu hat und hernach recht und redlichen gewinnen mag.
es sol auch auf des vorgenanten klosters guͦt dhain richter gewalt noch gerichtt haben, und was sache uff demselben guͦt aufersteent, die sullen des klosters phleger hòren und richtten, one allein die sache, die an den tod geet, die sol der landrichtter richtten, oder wen des landes herre dartzuͦ schaffet, zerichtten gen dem schuldigen, gegen seinem leibe und nicht gegen seinem guͦt, und sol des schuldigen gùt dem kloster gevallen nach recht. ✳ si sùllen auch alles des, des si zu de klostˀ
bedùrffen, fure in unserm lannd und in unser gepiete an zolle und an alles ungelt. ✳ wir geben in auch das recht, in welicher unsrˀ stat si des klosters guͦt fùrent oder zubehaltten gebend, daz si man si das lasse in und uss fùren an alles ungelt und
an allen irrsal. ✳ wir geben in ouch das recht, daz si uff der Ar ainen vischer haben sùllen und uff der Rewse einen an allen irrsal. ✳ wèr aber, daz die vischer baide auf den vorgenantten wasser einem miteinander vischetn̄, daran sol si nyemand
irren. ✳ es ist ouch unser willen, daz von dem kloster ain wagen in unser holtzer gee, wenn si sein bedùrffen. ✳ wir geben in ouch den kirichen satz datz Stouffen, mit allem dem nutz und recht, als wir gehabt haben, also daz des vorgenan̄ klostˀs
abbtessinne und die samnunge von des vorgenanten kirchen satz nùtz und ouch von dem hove zu Rynvelden, den unsern lieben frowe und muͦter umb ir bereitscheͣfft gekauft hat, sechs priester Mynner Brùder ordens davon haben sùllen. wen̄
in der kirchensatz von den korhˀren zu Costentz geledigt und geewiget wirt, so sullen si fùrbass die sechs priester eewiclich haben und sullen denn ir notdurfft an allen dingen verziechen, alsverre vier undtzweintzig markh geldes hˀn gùlt nach
des lanndes gewonheit gelangen mag. ouch wellen wir das, daz die Mynnerbrùder mit den selben frowen und mit irs klosters guͦt nicht ze schaffen haben noch dheinen gewalt daruber haben, wan alsvil, ob die abbtessinn und der convēt
der brùder rates bedùrffen, daz si denn den frawen raten das peste, das si kùnnen und wissen, sùst sol des klosters geschèffte und ordnunge, weltliches geschèfts unser gennicliches guͦtes gèntzlich und gar steen in der abbtessinn und des convēts
gewalt an all irrsal. ✳ wir wellen ouch, daz die vorgenanten frawen weder geistlich noch weltlich gest emphahen, es sey Mynnerbrùder oder Prediger oder welicherley ordens begeben leùte si sein. ✳ und zu einer vesten und stèten eewikeit diser
sache und diser stiffte, ✳ so haben wir, kunig Fridreich, hertzog Leupold und hertzog Heinrich, disen brief fùr uns und fur unser vorgenanten brùder, hertzog Albrechten und hertzog Otten, vˀsigilt mit unsern hangenden insigiln. ✳ wann wir,
hertzog Albrecht und hertzog Otto, nicht insigil haben, davon genùgt uns wol mit unser bruder insigiln. ✳ der brief ist geben zu Paden an dem dunrstag vor sand Anthonien tag, da man zalt von Krists gepùrd drewtzehenhundert jar, dar
nach in dem ainundtzweintzigisten jar, unsers, kùnig Fridreichs, reiches in dem sibenden jare. ✳ des haben wir angesehen und gùtlich betrachtt die vorgenanten redliche und diemütig bete und auch den lòblichen gotsdienst, der in dem
egenanten kloster stèticlich und lòblich verpracht wirt, ✳ und darumb mit wolbetachtem muͦt, gutem rate und rechter wissen den obgenanten abbtessinn und klosterfrawen den vorgenanten kunig Fridreichs brieve, dartzu alle und
yegliche ander ir gnad, freyheit, brieve, recht, privilegia und gute gewonheit, die si von andern unsern vorfaren am reich und andern fùrsten von Osterreich und andˀn fùrsten und herren redlich erworben und herpracht haben, in allen und yeglichen irn pùncten, artikeln, meynungen und begreiffungen, wie dann die von wort zu wort geschriben und begriffen sind, gnèdiclich vernewet, bestettiget und confirmieret, ✳ vernewen und bestettigen und confirmieren in die ouch von Ròmischˀ
kuniglicher macht volkòmenheit in krafft ditzs briefs ✳ und meinen, setzen und wollen von derselben unserr kuniglichen macht, daz si hinfur kraft und macht haben und si und ir nachkomen der ouch an allen ennden geprauchen
und geniessen sollen, als ob die alle von wort zuwort hierinne begriffen wèrn, von allermèniclich ungehindert. ✳ und wir gepieten darumb allen und yeglichen fùrsten, geistlichen und weltlichen, graven, freyen, edlen, rittˀn, knechtn̄,
amptleùten, vògten, burgermeistern, burgern und sùst allen andern unsˀn und des heiligen reichs undertanen und getrewn, daz si die vorgenanten abbtessinn und klosterfrawen an irn vorgenanten freiheiten, brieven, privilegien,
rechten, hantvesten und wider ir alt herkomen nicht irren, hindèrn oder betrùben in dhein weis, ✳ sunder si dabey geruͦlich an allen intrag beleiben lassen, als lieb in und einem yeglichen sey, unser und des heiligen reichs swère ungnad
zuvˀmeiden, und bey verliesung fùmftzig markh lòtigs golds, halb in unsˀ und des reichs kamer und halb den vorgenanten abbtessinn und klosterfrawen unleslich zubetzalen, alsofft das bechicht. ✳ mit urkund dits briefs, ✳ vˀsigilt
mit unsˀm kùniglichen anhangundem insigil, ✳ geben zu der Newnstat, nach Kristi gepurd viertzehenhundert jar und darnach in dem ainunndviertzigsten jar, an montag vor sand Laurentzen tag, uns₎s richs im andˀn jar. ✳
ad mandatum dom̄i regis
Conradus, pp̄tus Wien̄n, cancellarˀ